runetrust/blame-folketinget-dk huggingface dataset:
Helge Sander (V), 2004-12-14:
Det er en ny måde, hvor vi tror på et hurtigt system, hvor vi får en selvstændig bestyrelse, der kan handle her og nu, og som ikke skal afvente, at man skal igennem forskellige systemer og høringsrunder, men som har mulighed for at handle, hvor der er behov for at handle, og samtidig få sat det i produktion så hurtigt som overhovedet muligt.
Mikkel Bjørn (DF), 2023-04-19:
For vi synes i Dansk Folkeparti ikke, at der er nogen rimelighed i, at danske skatteydere kan risikere, at vi har udlændinge, der kommer til Danmark, får su og tager et lån og så siden hen bare vælger at være fuldstændig ligeglade med, at de faktisk har fået penge af danske skatteydere, som de så vælger ikke at betale tilbage siden hen.
Thor Pedersen (V), 2006-09-07:
Det er det ansvarlige og fremadrettede, fordi i de aftaler, vi har, om holdbarhed, indgår lige præcis, når vi skuer over tid, at man ikke forfalder til at bruge ekstraordinære indtægter, men kører den linje, at man hvert eneste år er i stand til at løfte serviceniveauet.
Sandy Brinck (S), 2003-12-09:
jeg alligevel, at det, der er mere interessant i den diskussion, er, om det, jeg hører, er, at Venstre nu erkender, at der ikke er kommet mere ældreomsorg ud af ældrepakken, at den rent faktisk er gået til bureaukrati, at det rent faktisk er det generelle billede, som kan tegnes, når vi hører fra Helsingør, at de bruger 3 mio. kr. på bureaukratiet, når vi hører fra Holstebro, at de bruger 1,5 mio. kr. på bureaukratiet, ja, så er det et udtryk for det generelle billede, og at den ældrepakke faktisk lige nøjagtig er det, Socialdemokraterne hele tiden har kaldt den, nemlig en bureaukratpakke.
Nick Hækkerup (S), 2014-05-20:
Den foreslåede ændring af cpr-loven er udtryk for, at der efter regeringens opfattelse ikke bør være unødige hindringer i vejen for et juridisk kønsskifte for personer, der oplever det misforhold, og lovforslaget imødekommer på den måde et stort og i øvrigt mangeårigt ønske.
Morten Østergaard (RV), 2011-06-21:
Hvis det nu eksempelvis viser sig, at det sænker hastigheden at opføre bygninger på kørebanen, og at det ikke er af hensyn til vejens beskaffenhed og trafiksikkerheden, men af hensyn til den grænsekontrol, Dansk Folkeparti har fået regeringen med på at indføre,
Karina Lorentzen Dehnhardt (SF), 2014-12-10:
Men samtidig har vi også set, at der er en erfaren embedsmand – det skriver Berlingske i hvert fald i dag – i styrelsen, der har været så uenig i den oprindelige rapports konklusioner, at han har sygemeldt sig, og i øvrigt ifølge sit eget udsagn har gjort opmærksom på, at der undervejs var problemer med rapporten.
Alex Vanopslagh (LA), 2024-10-03:
Artiklen og interviewet kom jo på baggrund af en analyse, der viste, at nogle enlige, når de er gået fra at være forældre i et parforhold til, at de er blevet enlige, så oplever en stor stigning i deres samlede indkomst, i deres rådighedsbeløb, og der tog vores politiske ordfører hul på en debat om, hvorvidt man ikke kunne finde nogle mere hensigtsmæssige balancer, så man stadig væk kan holde fast i, at man hjælper udvalgte borgere med husleje, og hvad ved jeg, i det omfang det er nødvendigt, men at vi ikke har et system, hvor man næsten oplever en stor økonomisk gevinst alene ved at blive enlig.
Pernille Rosenkrantz-Theil (S), 2023-04-19:
Hvis de er i gang med at gennemføre det i Spanien og Portugal, synes jeg, der er god grund til, at der bliver taget fat i de to omtalte lande, og at vi får fundet ud af, hvad det er, de har gang i, og om det eventuelt er noget, vi kan kopiere i Danmark, og under hvilke omstændigheder.
Inger Støjberg (V), 2009-05-12:
Konkret vil jeg pege på den eksisterende mulighed, hvor det uden godkendelse kan aftales, at medarbejderen deltager i uddannelse med statens voksenuddannelsesstøtte, også kaldet kaldet SVU-støtte, eller med godtgørelse fra erhvervsrettet voksen- og efteruddannelse, også kaldet VEU-godtgørelse.
Brian Mikkelsen (KF), 2010-01-27:
Jeg synes lige, at jeg sådan vil eksemplificere det, og hvis vi tager den her omtalte højesteretsdom som eksempel, så er det jo altså ikke uden videre sådan, at man bare kan lægge til grund, at samtlige førere, der overskrider en hastighed med en vis procent, dermed bevidst sætter sig ud over hensynet til andres sikkerhed.
Leif Mikkelsen (LA), 2012-10-23:
Det siger jeg ikke for at kaste det her lovforslag på gulvet, for der er en række af tingene, der er nødvendige, både for at få en minister tættere ind over indkøbene i fremtiden, og for at få fleksibilitet i forbindelse med bestyrelsessammensætningen osv. – det har jeg ingen problemer med, jeg synes bare, at det er ærgerligt at tage det her skridt nu, som ligesom cementerer det, og som inddrager S-togs-divisionen i DSB og dermed vanskeliggør andre løsninger end dem, der ligger i det her lovforslag.
Mette Hjermind Dencker (DF), 2014-06-03:
Men jeg kan også se – det har jeg i hvert fald erfaret her under debatten – at en af de markante forskelle er, at vi mener hvert et ord af den vedtagelse, som Dansk Folkeparti, Venstre, De Konservative og Liberal Alliance kommer med, og at alle os forslagsstillere står 100 pct. bag den.
Hans Andersen (V), 2004-03-26:
Men det må jo indgå i et sådant projekt, og jeg synes, det er meget vigtigt, at vi nu får brugt noget tid på grundigt at dykke ned i det her, så vi netop kan nå et spadestik dybere end de projekter, vi har kørende i øjeblikket, bl.a. i samarbejde med amterne og H:S, om at gå ind og afdække området.
Morten Bødskov (S), 2013-04-12:
Dernæst synes jeg, jeg vil sige, inden man begynder at kaste sig ud i, hvad man tror der er behov for, fordi man tror et eller andet, at det, der er det helt centrale her, det, der er utrolig vigtigt, er at holde sig for øje, at truslen mod Danmark er alvorlig.
Peter Skaarup (DF), 2004-05-25:
Det finder vi i Dansk Folkeparti ikke tiltalende, fordi det kan bremse en udvikling et sted, hvor lokalrådet selvfølgelig skal have lov til at give sit besyv med og kæmpe de synspunkter igennem, de nu har, men det skal ikke være sådan, at det kan bremse al udvikling, at lokalrådet er der med deres aktivisme.
Mikkel Dencker (DF), 2012-10-24:
Det nye selskab, Vores Vand, der er etableret i hovedstadsområdet, og som jeg refererer til i forbindelse med de her lønninger på 125.000 kr. om året, afløser nogle lokale kommunale selskaber, hvor lønningerne har ligget på 5.000 kr. om året, så det er en mangedobling af lønnen.
Esben Lunde Larsen (V), 2016-04-26:
Derfor var det et af de første områder, vi gik i gang med at se på, da den nuværende regering kom til, for vi vil ikke se passivt til, at god landbrugsjord må tages ud af produktion, fordi vandløb ikke kan lede vandet tilstrækkeligt væk fra dyrkningsarealerne.
Finn Sørensen (EL), 2016-03-18:
Det er et godt princip, men det er heller ikke mere firkantet, end at der jo i de gældende regler er en dispensationsmulighed, sådan at udlændinge, der kan godtgøre en særlig tilknytning, et særligt tilhørsforhold til Danmark, har mulighed for at købe et sommerhus.
Lone Dybkjær (RV), 2010-01-28:
Til det der med, at man har tilført 16.000 mio. kr., er det nu gået over til at hedde i finansministerens måde at sige tingene på – altså 16 mia. kr., det synes jeg er nemmere forstå – til sygehusvæsenet, vil jeg sige: Ja, hvad havde man ellers forestillet sig der skulle være sket siden 2001, når der er flere og flere, der skal behandles, og vi udvikler behandlingsmetoder, og hvad ved jeg?
Frank Aaen (EL), 2008-12-10:
Det er måske ikke altid, man hører Enhedslisten tale om boligejere, men vi er faktisk bekymrede, hvis mennesker er tvunget til at flytte fra deres bolig, så deres børn er nødt til at flytte skole, til at flytte langt væk fra kammeraterne, og kommer ud i den sociale krise, det er, når ens bolig kommer på tvangsauktion.
Ulla Tørnæs (V), 2003-05-14:
Det kan der såmænd var meget rigtigt i, men det ændrer jo ikke ved - det synes jeg også at den ganske glimrende debat her i dag vidner om - at det er meget vigtigt, hvordan vi tilrettelægger de eventuelle aktiviteter, der skal finde sted i forbindelse med Auschwitzdagen.
Mattias Tesfaye (S), 2020-03-11:
Vi vil også se på, hvordan situationen med de mange flygtninge ved grænsen mellem Tyrkiet og Grækenland har udviklet sig, og hvis vi oplever en massiv stigning i tilstrømningen mod Danmark, er det klart, at så skal det også indgå i beslutningen om, om Danmark skal modtage kvoteflygtninge i år i 2020.
Morten Bødskov (S), 2013-04-12:
Det er alt sammen overvejelser, som er blevet fremhævet og drøftet i forbindelse med beslutningsforslag B 39; navnlig fokus på variabel hastigheds-skiltning tror jeg vil hjælpe på bilisternes respekt for det, de skal have respekt for, nemlig fartgrænserne.
René Gade (ALT), 2017-01-11:
Vil udenrigsministeren sørge for, at aftalen mellem Konservative, Venstre, Dansk Folkeparti, Liberal Alliance og Alternativet om en historisk krigsudredning – som er blevet brudt af den nu tidligere udenrigsminister Kristian Jensen på trods af den klare aftaleindgåelse med tidligere justitsminister Søren Pind om, at der skal være enighed mellem aftalepartierne om sammensætningen af forskerteamet – enten annulleres eller genforhandles nu, hvor Alternativet, stik imod aftalens klare ordlyd, er blevet smidt ud af aftalen på grund af uenighed om sammensætning af forskerteamet, men stadig fremgår som aftalepartner?
Line Barfod (EL), 2004-10-28:
Jeg synes, det vil være væsentligt, at det, hvis det danske formandskab fortsætter med at have demokrati på dagsordenen, så også bliver konkret i forhold til borgerne og i forhold til, at noget af det, vi kan lære af vores historie, er, at demokrati er en vigtig produktionsfaktor, som har været med til at udvikle vores lande.
Bertel Haarder (V), 2016-04-15:
Den kriminelle lavalder er som bekendt 15 år, og 15 plus 10 er 25. Hvis beslutningsforslaget gennemføres, vil det derfor have meget vidtrækkende konsekvenser både for de unges muligheder for at tage del i væsentlige opgaver i samfundet og dermed også for beskæftigelsen på børneområdet og for antallet af frivillige i idræts- og foreningslivet.
Jacob Mark (SF), 2021-04-26:
Og selv om det er dejligt at få lov til at gentage synspunkterne her fra talerstolen i anledning af det her beslutningsforslag, kommer vi ikke til at stemme for beslutningsforslaget, fordi det vigtigste for os er den forhandlingsproces, der nu skal til at i gang ovre hos børne- og undervisningsministeren, og der vil vi kæmpe for de ting, jeg har nævnt her.
Pia Gjellerup (S), 2002-12-09:
Det altdominerende regeringspartis finanspolitiske ordfører holder en tale ved generaldebattens vedtagelse af et finanslovforslag, altså statens budget, der jo i virkeligheden dækker den samlede, offentlige økonomi for 2003, og deri får hr. Kristian Jensen inden for 20 minutter ikke plads til ét eneste ord om arbejdsløshed. Efter at vi nu i årevis har haft succes i det danske samfund ledet af en helt anden regering end en, hr. Kristian Jensen var tilhænger af, med at få reduceret ledighed år efter år efter år, har vi måttet se i det sidste år en stigende ledighed, og i det seneste kvartal har vi set et endog dramatisk fald i beskæftigelsen.
Mattias Tesfaye (S), 2020-05-14:
Altså, som udgangspunkt står der jo i lovforslaget, at det er en ministerbemyndigelse, men jeg vil også godt være ærlig over for ordføreren for Det Konservative Folkeparti og sige, at jeg nok føler en særlig forpligtigelse over for de partier, vi har indgået finanslovsaftalen med.
Thomas Adelskov (S), 2005-04-13:
Vi mener sådan set også, at forældrene, allerede inden børnene starter i skolerne, bør inddrages i diskussioner med skolen og med lærerne om, hvordan eleverne skal arbejde i den danske folkeskole, for vi tror, det også er med til at skabe klare forudsætninger for en ordentlig skolegang, både for det ansvar, som ligger hos forældrene, og det ansvar, der ligger hos skolen.
Anders Fogh Rasmussen (V), 2003-12-10:
Det er det, der bliver forhandlet i øjeblikket, og det er korrekt, som hr. Peter Skaarup siger, at regeringen arbejder for, at der fortsat skal være enstemmighed, og regeringen vil senere i dag, vi sidder jo i øjeblikket og arbejder med det, fremlægge sit forhandlingsoplæg for Folketingets Europaudvalg.
Maria Reumert Gjerding (EL), 2016-04-19:
Men også råstofindvinding og udledning af miljøfremmede stoffer er hverdag i havet og er med til at sætte havnaturen under alvorligt pres. Til trods for at vi politisk er enige om at beskytte biodiversiteten, er der en generel tilbagegang, og det synes jeg vi bliver nødt til at forholde os til, når vi står så tæt på det mål, vi burde have arbejdet os frem imod i rigtig mange år, som vi har genbekræftet og lovet hinanden tilbage i 2010, og hvor det siden da stort set kun er gået den forkerte vej i alle Danmarks naturtyper.
Tove Videbæk (KRF), 2001-05-07:
Ville det så ikke være relevant, hvis regeringen samtidig overvejer, at vi fremover skal bruge spiritus i alkoholbehandling? Spiritus til behandling af alkoholikere ville vel være lige så relevant! Et andet spørgsmål er: Når det udvalg skal i gang med arbejdet, vil man så også inddrage resultaterne og kontakte de mange små narkobehandlingssteder, som har rigtig gode resultater?
Pernille Frahm (SF), 2009-12-02:
Og jeg ser det som et resultat af, at bestyrelsesformanden måske har haft andre ting at tage sig af end at være bestyrelsesformand, og at kulturministeren måske har overset, at man som fuldtidspolitiker har andre ting at tage sig af end først og fremmest det at være bestyrelsesformand.
Jesper Petersen (S), 2013-12-18:
De reformer, der så ellers er gennemført – f.eks. af kontanthjælp og andre ting – handler jo også om at gøre det sådan, at det system, vi har, bedre hjælper de mennesker, det handler om, til faktisk at komme videre og igen komme i arbejde, til at få uddannelse, til at blive hjulpet med alle de problemer, man måtte have, og som har med andet at gøre, end at man ikke lige kan finde et arbejde.
Lars Løkke Rasmussen (V), 2004-01-22:
Det skal vi gøre også af nogle politimæssige grunde, men vi skal selvfølgelig gøre det under nogle omstændigheder, hvor vi også har øje for, at det foregår sikkert og forsvarligt, så vi undgår nogle af de tragiske hændelser, der lejlighedsvis har fundet sted.
Hans Engell (KF), 1998-04-23:
Det Konservative Folkeparti kan tilslutte sig forslaget til folketingsbeslutning, og vi er enige i, at Danmark snarest mulig endeligt godkender den konvention om forbud mod brug, oplagring, produktion og overførsel af personelminer samt om deres destruktion, som er blevet underskrevet i december sidste år.
Pia Gjellerup (S), 2002-03-19:
Men vi er enige om, hvad der skal laves ved efterlevelsespakken, og det vil vi støtte, men det indebærer, så vidt jeg kan se, at vi skal trække det ændringsforslag, der ligger fra Socialdemokratiet. Vi vil stemme ja til forslag om bedre narkobehandling og flere døgnpladser som et alternativ, der er omfattet af Socialdemokratiets ændringsforslag om særlig indsats for svage grupper.
Carina Christensen (KF), 2006-05-02:
Jeg må nok erkende, at jeg simpelt hen er kommet i tvivl om, hvad Socialdemokraternes holdning til folkehøjskolerne egentlig er, for nu hører vi her i ordførertalen, at man er meget interesseret i at bevare folkehøjskolerne, og det, man mener, der er styrken, er deres uformelle kompetencer, og at det er det, man ønsker bevaret i fremtiden.
Ida Auken (S), 2013-01-29:
Den afklaring vil så til gengæld også, hvis man tænker det på lang sigt og ikke på kort sigt, faktisk kunne komme virksomhederne til gode, for hvis forbrugerne går rundt og er usikre på nanomaterialer og nanoteknologi og tænker, at vi politikere herinde bare skyder det hele ned til EU, så kan efterspørgslen på de her produkter svigte, og så får vi ikke draget nytte af de teknologiske potentialer, som nanoteknologien og nanomaterialerne rummer.
Lea Wermelin (S), 2022-02-03:
Jeg tror næsten, at vi er ved at have sneget os op på, at samtlige af landets kommuner har meldt sig ind i den konkurrence, jeg har udskrevet, om at blive Danmarks vildeste kommune, og det siger jo noget om den naturbevægelse, der er i Danmark: Vi vil gerne en vildere natur, det er det, det her handler om.
Jørgen Arbo-Bæhr (EL), 2014-04-01:
Jeg kan citere fra de forskere, som er med i Lønkommissionen, og om Finansministeriets såkaldte objektive lønforskelle hedder det videre: Det er i denne forbindelse vigtigt at være opmærksom på, at den forklarede andel ikke siger noget om, hvor retfærdig eller uretfærdig lønforskelle på de enkelte områder er.
Lotte Bundsgaard (S), 2005-06-15:
Der er det altså, vi jo ligesom de sidste år siger, at så må vi gå ind og forhandle på den præmis, som skattestoppet er, ikke fordi vi nogen sinde kommer til at elske skattestoppet, men fordi vi elsker at finde løsninger på de problemer, som mange danskere møder i hverdagen.
Ole Birk Olesen (LA), 2020-02-06:
Og hvis vi skal have et mærke, der kan offentliggøre oplysninger, der er relevante for alle mennesker med private præferencer, er der ikke længere plads til at skrive produktnavnet på produktet, fordi det vil være fyldt med mærker om, hvorvidt det kommer fra den ene eller anden ko, om grøntsagen er dyrket, mens solen skinnede, eller mens det var mørkt.
Jacob Jensen (V), 2015-12-16:
Jeg husker, at der var en vis radikal leder, der på et tidspunkt anførte det over for den daværende VK-regering, og det måtte den daværende radikale leder så trække tilbage, da hun kom i regering som minister, for der kunne man som radikal leder heller ikke leve op til de høringsfrister, man havde pålagt sig selv.
Peter Hummelgaard (S), 2023-01-18:
Men de hensyn, der skal vejes over for hinanden i det her, er jo selvfølgelig også, at hvis man har begået en tilpas grov forbrydelse, som gør, at man skal afsone en frihedsstraf, så skal vi også holde fast i, at man gør det, og så skal vi selvfølgelig tage allerbedst muligt vare på barnets tarv i den forbindelse, hvis forælderen har begået en sådan forbrydelse.
Pia Gjellerup (S), 2001-09-06:
Men det synes jeg sådan set er en meget vigtig måde at lave finanslov på: Vi laver et finanslovforslag, der tager udgangspunkt i de drøftelser og aftaler med partier, kommuner og amter i løbet af året, som udmønter sig i et forslag, der skal rumme det hele.
Trine Mach (SF), 2014-01-28:
Med etableringen af innovationsfonden skabes et kraftcenter, kan man måske kalde det, nemlig én bevilgende aktør til teknologiudvikling, innovation og udfordringsdrevet forskning, en stærkere platform for, at den gode forskning, der finder sted, når ud over rampen og bliver omsat til konkrete succeser i erhvervslivet.
Henriette Kjær (KF), 2007-04-19:
Jeg skal ikke sige, om det sker i det omfang, det er nødvendigt, men jeg vil gerne slå fast, at flygtninge på starthjælp har ret til førtidspension, og jeg kan kun opfordre kommunerne til at tage ordentlig vare på de mennesker, der ikke er i stand til selv at få et arbejde eller simpelt hen ikke kan arbejde.
Louise Frevert (DF), 2004-11-12:
Skal det forstås sådan, at De Radikale ønsker, at hvis det nu havde været i lovforslaget, eller hvis vi nu kunne forhandle os frem til, at det kunne blive implementeret i lovforslaget, skulle dette lovforslag omhandle alle, dvs. også personer, der havde et ansættelsesforhold i forvejen?
Astrid Krag (S), 2022-03-23:
Derfor er jeg også rigtig glad for, at partierne jo, bl.a. spørgerens parti, med efterårets aftale om reserven på social-, sundheds- og arbejdsmarkedsområdet har afsat 73,1 mio. kr. – for nu at være helt præcis – til indsatser, der skal vende den ærgerlige udvikling med stigende ensomhed, herunder lidt over 16 mio. kr., som skal gå til præcise indsatser, der modvirker ensomhed og funktionstab hos ældre borgere, og med et særligt fokus på de ældre herrer, for her har vi altså en særlig udfordring.
Villy Søvndal (SF), 2005-10-06:
Tænk, hvis regeringen nogle gange gjorde det samme i stedet for at hænge fast i en tese om, at det, den har vedtaget, er udtryk for hele denne verdens kløgt og visdom, derfor er det rigtigt, og kun ondsindede folk vil sætte spørgsmålstegn ved det.
Simon Kollerup (S), 2022-05-12:
Jeg tror, man skal se det på den måde, at sundhedsreformen, som i meget høj grad adresserer de her forhold omkring aldersbegrænsning på visse varegrupper, og hvor der er klare politiske ambitioner på både nikotinområdet og alkoholområdet, også er et oplagt sted at komme i bund med kontroldebatten.
Charlotte Dyremose (KF), 2007-01-19:
Det er naturligvis en forudsætning for, at man kan lave en egentlig vurdering af de mange forskellige uddannelser, som jo skal akkrediteres, og vi er sikre på, at det her vil være med til at sikre standarderne for de danske universiteter og dermed også det internationale forskningsmiljø, som det er vigtigt at de indgår i i fremtiden.
Astrid Krag (SF), 2011-04-12:
Jeg er da glad på vegne af dem, som fik en smule anerkendelse, da regeringen pludselig trak i land og nu anerkender erhvervsuddannelser, men systemet er helt klart bygget op på en måde, så man ikke kan konkludere andet, end at regeringen mener, at folk har mere ret til at leve sammen, hvis de er akademikere.
Rasmus Jarlov (KF), 2019-10-10:
For jeg kunne også godt tænke mig, at de fik mulighed for at respondere på det, ministeriet har skrevet, for det er et relativt stort emne, hvis der er en omkostning på måske 100 mio. kr., som er det tal, DI i hvert fald har nævnt, og det vil vi meget gerne være sikre på, at der ikke er.
Kaare Dybvad Bek (S), 2021-04-21:
Det betyder bl.a., at der skal udarbejdes en udviklingsplan, når et boligområde opfylder betingelserne for at være et hårdt ghettoområde, og formålet med en udviklingsplan er at sikre en gennemgribende fysisk forandring af området, bl.a. med en nedbringelse af andelen af almene familieboliger til 40 pct., og det står i loven, at en udviklingsplan skal gennemføres i sin helhed.
Hugo Sørensen (S), 2000-11-16:
Afgiftsbeløbet beregnes ud fra en afgiftssats, der fastsættes årligt, og afgiftssatsen beregnes som ½ x markedsrenten x selskabsskattesatsen divideret med 100, idet markedsrenten er den gennemsnitsrente, der indgår i beregningen af mindsterenten efter kursgevinstloven.
Kristian Thulesen Dahl (DF), 2016-10-06:
Om boligbeskatning vil jeg bare kort sige, at vi håber, at der kan komme forhandlinger i gang, hvor et flertal her i Folketinget er klar til hurtigt at lave en aftale, som skaber tryghed for boligejerne, og vi synes, at regeringen skal skrive sig det bag øret.
Pernille Skipper (EL), 2022-02-08:
Derfor vil jeg til det, som ministeren sagde, med, at nu er der taget de fornødne skridt til, at politiet får at vide, at nu skal de gøre det, spørge: Er social- og ældreministeren og måske også justitsministeren helt sikre på, at det så kommer til at ske?
Lisbeth Bech Poulsen (SF), 2016-05-17:
Der er jo mange af fortidens synder, jeg gerne vil tage på mig, men jeg vil også lige sige, at det jo var før min tid, at vi førstebehandlede det her forslag, men så vidt jeg kan se, var hr. Simon Emil Ammitzbøll ordfører, da lømmelpakken blev vedtaget, og det var fru Karina Lorentzen Dehnhardt, min forgænger på posten, også.
Kristian Thulesen Dahl (DF), 2003-01-23:
Jeg er glad for, at hr. Helge Adam Møller alligevel anerkender, at det er en risikovurdering, man foretager, også i forhold til ydre tilrejsende, altså folk uden for Schengenområdet, der rejser ind i Schengenområdet, med henblik på, hvad det er for en kontrol, man laver.
Pelle Dragsted (EL), 2015-07-03:
Det kan godt være, det er, fordi jeg er ny i biksen, men jeg får altså stadig væk en dårlig smag i munden over den her oplevelse af mennesker med meget høje indkomster, med lukrative pensionsordninger, med smukke, lukrative fratrædelsesordninger, der sådan nonchalant kan stå og snakke om, at så tager vi lige flere tusinde kroner fra nogle familier, som er kommet hertil på flugt – eller for den sags skyld fra danske arbejdsløse.
Peder Hvelplund (EL), 2021-03-10:
Nu synes jeg, at problemet med det her har været, at der jo var muligheden for at skabe et flertal for en flad CO 2 -afgift, men uden at man nødvendigvis, som man gjorde i den såkaldt grønne skattereform, også lavede en massiv erhvervsstøtte til erhvervslivet uden reelle krav om klimatiltag.